**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-485/2023

### 1474a

**I n f o r m á c i a**

**o výsledku prerokovania návrhu poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k urýchleniu realizácie memoranda o zlepšení systému zdravotníctva uzavretého medzi vládou Slovenskej republiky a Lekárskym odborových združením** (tlač 1474)

Predseda Národnej rady Slovenskej republiky rozhodnutím č. 1545 z 27. februára 2023 pridelil návrh poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k urýchleniu realizácie memoranda o zlepšení systému zdravotníctva uzavretého medzi vládou Slovenskej republiky a Lekárskym odborových združením (tlač 1474) na prerokovanie Výboru Národnej rady Slovenskej republiky pre zdravotníctvo a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre zdravotníctvo prerokoval návrh poslanca Národnej rady Slovenskej republiky Vladimíra FAIČA na prijatie uznesenia Národnej rady Slovenskej republiky k urýchleniu realizácie memoranda o zlepšení systému zdravotníctva uzavretého medzi vládou Slovenskej republiky a Lekárskym odborových združením (tlač 1474) dňa 14. marca 2023.

Výbor k predloženému návrhu na prijatie uznesenia neprijal platné uznesenie, nakoľko návrh uznesenia schváliť predložený návrh nezískal súhlas nadpolovičnej väčšiny prítomných členov výboru podľa § 52 ods. 4 zákona NR SR č. 350/1996 Z.  z. o rokovacom poriadku Národnej rady Slovenskej republiky v znení neskorších predpisov.

Predseda výboru určil za spravodajcu Jozefa Valockého, ktorý predkladá informáciu o výsledku rokovania výboru.

## Bratislava, 14. marca 2023

**Marek K r a j č í, v. r.**

predseda

Výboru NR SR pre zdravotníctvo